पाएं अपने शहर की ताज़ा ख़बरें और फ्री ई-पेपरडाउनलोड करें
शहर में लूटपाट की घटना को लेकर सिटी पुलिस के द्वारा एक मुकदमा दर्ज किया गया है। मिली जानकारी के अनुसार यह मुकदमा घनैया गुप्ता वासी पुराना बसी रोड मोरिंडा की ओर से 3 नौजवानों सूरज वासी वार्ड नंबर 10 चौधरियों की चौखंडी, हरप्रीत सिंह वासी मोरिंडा और सिब्बू पंडित वासी मोरिंडा के खिलाफ दर्ज करवाया गया है। उसने बताया कि वह सब्जी बेचने का काम करता है। 2 तारीख को सुबह करीब 11 बजे वह अपने घर के बाहर झाड़ू मार रहा था तो यह तीनों नौजवान मोटरसाइकिल पर आए और उसे कहने लगे कि उसके पास जो भी है वह चुपचाप उनके हवाले कर दे।
जिसके बाद लड़कों ने उससे मारपीट की अौर सूरज ने तेजधार हथियार निकाला और दो बाकी दूसरे लड़कों ने उसे पकड़ लिया। इसके बाद सूरज ने उससे सब्जी की आढ़त के 14000 और मोबाइल छीन लिया। घनैया ने बताया कि उसने लुटेरों को रोकने की कोशिश की लेकिन युवकों ने उससे मारपीट कर दी। जब उसने शोर मचाया तो तीनों युवक मोटरसाइकिल पर भाग गए। इस संबंध में पुलिस की ओर से मामला दर्ज कर छानबीन के तहत दो युवकों को गिरफ्तार कर लिया गया है। जबकि एक अभी फरार है। इस समय एएसआई सुरिंदर सिंह, एएसआई सुरजीत सिंह, एएसआई विशाल कुमार, हेड कांस्टेबल हरप्रीत सिंह और कांस्टेबल सुखविंदर सिंह उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn